Diari Oficial de la Generalitat Valenciana


Sumari del DOGV 7695, del 12-01-2016 (2016/53)

RESOLUCIÓ de 30 de desembre de 2015, de la Presidència de la Generalitat, per la qual es convoca la concessió de beques per a la realització de pràctiques professionals en matèria de polítiques públiques i economia a les dependències de la Direcció General d'Anàlisi i Polítiques Públiques del Gabinet del President de la Generalitat durant l'exercici 2016-2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7695

Data del DOGV
:   12-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/53


Data del document
:   30-12-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2015, de la Presidència de la Generalitat, per la qual es convoca la concessió de beques per a la realització de pràctiques professionals en matèria de polítiques públiques i economia a les dependències de la Direcció General d'Anàlisi i Polítiques Públiques del Gabinet del President de la Generalitat durant l'exercici 2016-2017. [2016/53]  
La Presidència de la Generalitat, en el marc de la política dirigida a la millora i especialització professional de joves titulats, entén adequat per a completar la seua formació acostar-los al coneixement pràctic de l'Administració pública, a través de l'accés a la realització de pràctiques professionals a les seues dependències. Per això, a l'empara del que estableix el Decret 132/2009, de 4 de setembre, del Consell, pel qual es regula la concessió de beques, l'Ordre 17/2011, de 6 de maig, de la Conselleria de Justícia i Administracions Públiques, per la qual es desplega el capítol II d'aquest decret, i la Llei 38/2003, de 17 de novembre, General de Subvencions, convoca la concessió de beques per a titulats en Ciències Polítiques i de l'Administració i Economia.  
L'actuació anterior està recollida en els objectius i activitats del programa 111.40, Anàlisi i Polítiques Públiques, capítol IV, codi de la línia S4000000, aplicació pressupostària 05.01.01, beques per a pràctiques professionals en matèria de planificació estratègica, avaluació de programes, anàlisi i documentació de l'estat de despeses del Pressupost de la Generalitat per al 2016.  
Les ajudes que es financen d'acord amb aquesta resolució no estan subjectes a la política de control d'ajudes de l'Estat perquè no tenen els requisits de l'article 107 del Tractat de Funcionament de la Unió Europea (TFUE), ja que no afecten la competència per raó de la qualitat del beneficiari i de l'objecte de l'ajuda.  
En virtut d'això, i per delegació del president de la Generalitat, efectuada per la Resolució de 31 de juliol de 2015, per la qual delega determinades atribucions en distints òrgans de la Presidència, resolc:  
  
Primer  
Convocar la concessió, en règim de concurrència competitiva, de cinc beques per a completar la formació de titulats universitaris en matèria de polítiques públiques i economia, per mitjà de la realització de pràctiques professionals en dependències de la Direcció General d'Anàlisi i Polítiques Públiques del Gabinet del President de la Generalitat, durant l'exercici 2016 i 2017.  
  
Segon  
Aprovar les bases que s'adjunten com a annex d'aquesta resolució, les quals regiran aquesta convocatòria.  
  
Tercer  
L'import global màxim destinat a la concessió de les beques que es convoquen per mitjà d'aquesta resolució serà de seixanta-tres mil cinc-cents dènou euros i cinquanta-set cèntims d'euro (63.519,57 ?), dels quals quaranta-dos mil cent seixanta-dos euros i dos cèntims d'euro (42.162,02 ?) seran finançats amb càrrec a la línia S4000000, aplicació pressupostària 17.75.21.861.50 o equivalent del capítol IV, de l'estat de despeses, del pressupost de la Generalitat de l'exercici 2016, i vint-i-un mil tres-cents cinquanta-set euros amb cinquanta-cinc cèntims d'euro (21.357,55 ?) amb càrrec a la mateixa línia i aplicació pressupostària de l'exercici 2017, i quedarà condicionada l'eficàcia d'aquesta convocatòria a l'existència de crèdit adequat i suficient per a atendre-la en la Llei de Pressupostos de la Generalitat per a 2016, i en la corresponent al 2017, de conformitat amb el que disposa l'Ordre de 26 de setembre de 1994, sobre tramitació anticipada d'expedients de la despesa de la Conselleria d'Economia i Hisenda.  
  
I en cas de pròrroga, aquesta quedarà condicionada a l'existència de crèdit adequat i suficient en els pressupostos de la Generalitat per als exercicis 2017 i 2018.  
Contra aquesta resolució que posa fi a la via administrativa es pot interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà d'haver-se publicat, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà d'haver-se publicat, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. No es poden simultaniejar ambdós recursos, i sense perjudici que s'utilitze qualsevol altra via que es considere oportuna.  
  
  
València, 30 de desembre de 2015.- El president de la Generalitat, p. d. (R 31.07.2015, de delegació d'atribucions del president; DOCV 04.08.2015), el director del Gabinet del President de la Generalitat: Arcadi España García.  
  
  
  
ANNEX  
Bases de la convocatòria per a la concessió de cinc beques per a completar la formació de titulats en matèria de polítiques públiques i economia, per mitjà de la realització de pràctiques professionals a les dependències de la Direcció General d'Anàlisi i Polítiques Públiques del Gabinet del President  
  
Base primera. Objecte  
Les beques que es regulen en aquestes bases tenen per objecte completar i desenvolupar la formació acadèmica de joves titulats universitaris en Ciències Polítiques i de l'Administració i en Economia, a través de la realització de pràctiques professionals en organismes i unitats dependents de la Presidència de la Generalitat en aquelles tasques relacionades amb aquesta titulació que siguen adequades per a adquirir formació complementària i especialització.  
  
Base segona. Nombre i organisme en què s'efectuaran les pràctiques  
Es convoquen cinc beques distribuïdes en les classes següents:  
Classe A: tres beques destinades a llicenciats o graduats en Ciències Polítiques i de l'Administració.  
Classe B: dos beques destinades a llicenciats o graduats en Economia.  
  
Base tercera. Requisits que han de tindre els sol·licitants  
1. Les persones que sol·liciten participar en la convocatòria hauran de reunir els requisits que s'assenyalen a continuació, en la data de finalització del termini de presentació de sol·licituds:  
a) No ser major de 35 anys.  
b) Posseir el títol de llicenciat o graduat en Ciències Polítiques i de l'Administració o en Economia, expedit o homologat per les autoritats espanyoles corresponents, i que no hagen transcorregut més de cinc anys des que el va obtindre.  
c) No haver sigut beneficiari de beques de pràctiques professionals en la Generalitat per un període igual o superior a 36 mesos. De conformitat amb el que estableix la disposició transitòria segona del Decret 132/2009, de 4 de setembre, del Consell, pel qual es regula la concessió de beques, el termini mencionat començarà a computar-se a partir de l'entrada en vigor de la norma esmentada (09.09.2009).  
d) No estar sotmés a les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions.  
2. No podran optar a aquestes beques els qui en el moment de publicar-se la convocatòria ja estiguen gaudint d'una beca de pràctiques professionals en la Generalitat, llevat que concórreguen a la mateixa beca que estan gaudint o que resten menys de dos mesos perquè finalitze.  
  
Base quarta. Duració de la beca i pròrroga  
1. El període de duració de les beques serà de 12 mesos des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, data d'inici que no podrà ser anterior a l'1 d'abril de 2016, i quedaran condicionats els mesos que falten per a completar aquest període, que correspondran a l'any 2017, al fet que existisca consignació pressupostària corresponent i l'exercici de l'activitat que s'estiga efectuant així ho requerisca o aconselle.  
2. El període de duració podrà prorrogar-se sense necessitat d'una nova convocatòria per un període màxim de 12 mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle, quan es complisquen els condicionants exposats. En cap cas el beneficiari de la beca podrà superar el període de 36 mesos, tal com preveu la base tercera d'aquesta convocatòria.  
  
Base cinquena. Dotació econòmica individual i pagament de la beca  
1. La dotació econòmica de cada una de les beques serà de mil euros (1.000 ?) bruts mensuals. Sobre aquest import caldrà practicar la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres que, si pertoca, puguen correspondre.  
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en el període esmentat.  
3. Les quantitats abonades en cap cas no tindran el caràcter de salari o retribució, sinó d'ajuda econòmica per a les despeses que la beca comporta.  
4. Durant el període de vigència de la beca i a fi que la quantia de l'ajuda concedida no es veja indirectament minvada, es podran abonar ajudes complementàries per a compensar les despeses derivades de l'assistència a cursos, seminaris, esdeveniments i altres activitats que, a parer del tutor o tutora responsables de la formació, s'entenguen necessaris o convenients als propòsits d'aquesta. En aquest cas, les despeses esmentades seran rescabalades en els termes que per al personal de la Generalitat i l'adscrit funcionalment al servei d'aquesta estableix el Decret 24/1997, d'11 de febrer, del Consell de la Generalitat, sobre indemnitzacions per raó del servei i gratificacions per serveis extraordinaris.  
L'aplicació de la normativa esmentada es referirà únicament als conceptes i quanties que hagen de ser rescabalats, sense que això implique una modificació en la relació jurídica del becari amb l'Administració.  
5. L'import de les beques s'abonarà mensualment, amb el certificat previ de la Direcció General d'Anàlisi i Polítiques Públiques del Gabinet del President o del cap del servei on els becaris realitzen les seues pràctiques.  
  
Base sisena. Termini, lloc i forma de presentació de les sol·licituds  
1. El termini de presentació de sol·licituds serà de 15 dies hàbils, comptats a partir de l'endemà de la publicació d'aquesta convocatòria en el Diari Oficial de la Comunitat Valenciana.  
2. Las persones aspirants a obtindre una beca presentaran, exclusivament per via electrònica, la sol·licitud dirigida a la Direcció General d'Anàlisi i Polítiques Públiques de la Presidència de la Generalitat, on especificaran l'especialitat o classe de beca a què s'opta. Completaran la sol·licitud i el currículum de manera íntegra segons els models normalitzats que estaran accessibles en la seu electrònica de la Generalitat (https://sede.gva.es), punxaran en l'apartat «Serveis en línia», i buscaran el tràmit de sol·licitud de beca dissenyat a aquest efecte, omplint els formularis disponibles, a fi de poder obtindre l'autobaremació inicial dels mèrits adduïts en el currículum, que es calcularà de forma automàtica a partir de la informació que s'hi aporta.  
En el cas de la presentació de més d'una sol·licitud per a una determinada classe de beca, únicament es tindrà en compte l'última presentada, i se n'arxivaran les anteriors.  
3. Hi ha una adreça d'assistència tècnica, generalitat\_en\_axy@nlp.pw, destinada a resoldre qualsevol problema tècnic relacionat amb la presentació electrònica de la sol·licitud.  
4. El formulari de sol·licitud incorpora una declaració responsable per mitjà de la qual el sol·licitant manifesta, sota la seua responsabilitat, que totes les dades recollides en la sol·licitud i en el currículum que adjunta són verídiques i que posseeix la documentació que així ho acredita, i que queda a disposició de la Generalitat per a la comprovació, control i inspecció posteriors que s'estimen oportuns. Segons el que disposa l'article 71 bis de la Llei 30/1992, la inexactitud, falsedat o omissió, de caràcter essencial, en qualsevol dada, o manifestació, d'aquesta declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
  
5. Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social, previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
6. Així mateix, el formulari conté una indicació que les dades de caràcter personal que s'hi integren podran ser incloses en un fitxer per al seu tractament pel seu titular responsable, fent ús de les funcions pròpies que tinga atribuïdes i en l'àmbit de les seues competències. Al seu torn, s'informa els interessats de la possibilitat d'exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de Protecció de Dades de Caràcter Personal (BOE 298, 14.12.1999).  
  
7. Per a poder realitzar la presentació electrònicament, el sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica (www.accv.es) o del DNI electrònic.  
8. La presentació de la sol·licitud en el registre electrònic es podrà acreditar per mitjà del rebut expedit per aquest de manera automàtic. Es podrà recuperar aquest justificant de registre accedint a l'àrea personal https://tramita.gva.es/cdc/, apartat «Sol·licituds entregades». Als efectes del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garanteix que la data i hora assignada en el rebut és l'hora oficial que estableix el Reial Institut i Observatori de l'Armada. La recepció en dia inhàbil a la unitat corresponent s'entén efectuada el primer dia hàbil següent. Es consideren inhàbils els que tinguen la condició de festes oficials a la Comunitat Valenciana.  
  
9. La presentació de la sol·licitud per a optar a aquestes beques implicarà l'acceptació per la persona sol·licitant de les bases d'aquesta convocatòria.  
10. Si la sol·licitud presentada dins del termini no reuneix els requisits indicats en aquesta convocatòria o no s'aporta alguna documentació de la que s'hi exigeix, es requerirà l'interessat perquè ho esmene en el termini màxim de 10 dies hàbils, amb l'advertència que si no ho fa se'l tindrà per desistit en la seua sol·licitud. Aquesta esmena es realitzarà també de forma electrònica, a través de la selecció del tràmit creat a aquest efecte.  
  
Base setena. Comissió avaluadora i procés de selecció  
1. Per a l'examen de les sol·licituds de beca i l'elaboració de les propostes oportunes es constituirà la comissió avaluadora, que ha d'estar formada per:  
a) La persona titular de la Direcció General d'Anàlisi i Polítiques Públiques del Gabinet del President, o persona que es designe per a substituir-la, que actuarà com a president de la comissió avaluadora.  
b) La persona titular del Servei de Seguiment de Polítiques Públiques de la Direcció General d'Anàlisi i Polítiques Públiques o persona que es designe per a substituir-la.  
c) La persona titular del Servei d'Estudis i Prospectiva, o persona que es designe per a substituir-la.  
d) La persona titular del Servei d'Anàlisi Econòmica de la Direcció General d'Anàlisi i Polítiques Públiques, o persona que es designe per a substituir-la, que actuarà com a secretària de la comissió avaluadora.  
  
e) Un tècnic de la Direcció General d'Anàlisi i Polítiques Públiques.  
2. Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.  
3. La comissió adaptarà el seu funcionament al que estableixen la convocatòria i la Llei de Règim Jurídic de les Administracions Públiques i del Procediment Administratiu Comú, pel que fa a la composició i el funcionament dels òrgans col·legiats, prendrà els seus acords per majoria simple i estendrà actes de les sessions que tinguen lloc i dels acords que adopte.  
4. Una vegada la comissió avaluadora dispose de l'autobaremació que s'obté de forma automàtica en omplir el currículum, procedirà a revisar els mèrits que s'hi han al·legat amb l'objecte de comprovar que s'adeqüen al que estableix la convocatòria, i publicarà durant 10 dies la llista provisional en la seu electrònica o portal institucional de la Generalitat en internet (www.gva.es), ordenada segons la puntuació obtinguda per tots els aspirants, per a la fase d'al·legacions. Sense perjudici que, a l'efecte d'examinar algun aspecte dels mèrits aportats en el currículum, la comissió avaluadora puga requerir als sol·licitants una còpia de la documentació acreditativa d'aquells.  
  
5. Els candidats i candidates que obtinguen la millor puntuació seran convocats per a la realització d'una prova o entrevista en què es valorarà l'adequació del perfil personal i professional dels candidats i candidates a les activitats que han de portar a terme.  
6. Després de finalitzat el procés selectiu, la comissió avaluadora, en el termini de 10 dies, elaborarà una proposta de resolució que contindrà la relació de persones beneficiàries i una borsa de reserva constituïda pels aspirants que no resulten adjudicataris de les beques, prioritzada per ordre de puntuació per a cobrir les vacants que puguen produir-se durant el període de gaudi. Així mateix, s'inclourà una relació de les persones aspirants les sol·licituds de les quals han sigut desestimades, i s'hi indicaran les causes que han motivat la denegació.  
  
Base huitena. Barem per a avaluar els mèrits personals  
1. En la convocatòria regulada per aquestes bases seran tinguts en compte els criteris de valoració següents amb la ponderació que s'hi estableix:  
A. Expedient acadèmic. En aquest apartat, la valoració màxima serà de 13 punts. S'inclouen els següents aspectes de valoració:  
1. La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.  
  
Quan la ponderació estiga realitzada amb una puntuació 0-4, s'aplicarà el que disposen els apartats 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'estableixen les directrius generals comunes dels plans d'estudis dels títols universitaris de caràcter oficial. No obstant això, es recomana aportar un certificat on conste la nota mitjana ponderada entre 5 i 10 punts.  
2. Altres títols acadèmics oficials que no constituïsquen un requisit per a la concessió. En aquest subapartat la puntuació màxima serà de 3 punts:  
- Doctor: 2 punts.  
- Altres llicenciatures o graus: 1 punt.  
- Altres diplomatures: 0,50 punts.  
B. Coneixements de valencià. Valoració màxima: 1 punt.  
1. Només es valoraran els certificats expedits i homologats per la Junta Qualificadora de Coneixements de Valencià, d'acord amb l'escala següent, i es puntuarà exclusivament el nivell més alt acreditat:  
- Oral: 0,25 punts.  
- Elemental: 0,50 punts.  
- Mitjà: 0,75 punts.  
- Superior: 1 punt.  
C. Coneixement d'idiomes de la Unió Europea. La puntuació màxima que es podrà obtindre per al conjunt dels idiomes i cursos acreditats serà d'1 punt.  
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.  
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
En el cas que el coneixement d'un idioma s'acredite mitjançant un títol universitari i haja sigut valorat en l'apartat A.2, no es podrà computar també en aquest apartat.  
D. Coneixements addicionals.  
1. Experiència professional relacionada directament amb l'objecte de la beca, fins a 2 punts, i es computarà 0,10 per cada mes complet treballat.  
2. Cursos de formació directament relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts  
b) De 100 o més hores, 2,00 punts  
c) De 75 o més hores, 1,50 punts.  
d) De 50 o més hores, 1,00 punt  
e) De 25 o més hores, 0,50 punts  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en aquest apartat els cursos de valencià i idiomes.  
E. Prova/Entrevista  
1. Tindrà una puntuació màxima de 6 punts, i de la mateixa manera es valoraran els següents mèrits específics, depenent del tipus de beca a què s'opte:  
Beques classe A: s'avaluaran, amb caràcter general, aspectes relacionats amb el lloc de treball que s'exercisca, com ara el coneixement de l'actualitat de la Comunitat Valenciana i de les polítiques públiques desenvolupades per la Generalitat i per altres administracions públiques, així com coneixements de programari relacionat amb la gestió de bases de dades.  
Beques classe B: s'avaluaran, amb caràcter general, aspectes relacionats amb el lloc de treball que s'exercisca, com ara el coneixement de la realitat econòmica de la Comunitat Valenciana i de les polítiques econòmiques desenvolupades per la Generalitat i per altres administracions públiques; els coneixements de programari per a la gestió de dades (fulls de càlcul), i les matèries cursades en l'expedient acadèmic més interrelacionades amb l'objecte d'aquesta beca.  
2. En cas d'empat es resoldrà, per aquest ordre, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, ser víctima de violència de gènere o d'accions terroristes.  
  
Base novena. Presentació acreditativa dels mèrits  
1. A fi de reduir càrregues administratives als interessats, a la sol·licitud i el currículum presentats per via electrònica no s'adjuntarà cap documentació.  
2. Les persones sol·licitants que siguen seleccionades per a la fase de prova o entrevista hauran de presentar la documentació acreditativa dels mèrits detallats en el currículum en aquest acte, sense perjudici que la comissió d'avaluació puga requerir la documentació esmentada en qualsevol altre moment del procediment. Aquesta documentació, original i fotocòpia, és la següent:  
a) Titulació acadèmica requerida en la convocatòria, homologada a Espanya.  
b) Documentació acreditativa dels mèrits al·legats en el currículum, i també l'informe de la vida laboral.  
c) Documentació que acredite trobar-se en algun dels supòsits establits en l'apartat 2 de la base huitena d'aquesta convocatòria.  
3. Els mèrits que no siguen acreditats suficientment no seran tinguts en compte a l'efecte de valorar-los.  
4. El compliment temporal dels mèrits s'entendrà referit a la data de finalització del termini de presentació de sol·licituds.  
5. Si en qualsevol moment del procés la comissió avaluadora corresponent s'assabenta que algun dels sol·licitants no posseeix la totalitat dels requisits exigits, li requerirà l'acreditació d'aquests requisits. En el cas que no siguen acreditats en el termini de 10 dies, quedarà exclòs del procés, amb la indicació prèvia de les inexactituds o falsedats formulades pel sol·licitant.  
  
Base deu. Termini de resolució i notificació. Òrgan competent per a l'ordenació, instrucció i resolució del procediment  
1. El termini màxim per a dictar i notificar la resolució sobre les sol·licituds formulades serà de tres mesos comptats des de la data de publicació d'aquesta convocatòria en el Diari Oficial de la Comunitat Valenciana, sense perjudici de l'ampliació dels terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú.  
2. En cas que transcórrega el termini establit sense que s'haja dictat i notificat una resolució expressa, les persones interessades podran entendre desestimades les seues sol·licituds per silenci administratiu de conformitat amb el que estableix l'article 55 de la Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat.  
3. L'òrgan encarregat de l'ordenació i instrucció del procediment serà la Direcció General d'Anàlisi i Polítiques Públiques, que, d'ofici, acordarà totes les actuacions necessàries per a la determinació, coneixement i comprovació de les dades d'acord amb les quals ha de dictar-se una resolució.  
4. Vista la proposta motivada de resolució formulada per la comissió avaluadora, el director general d'Anàlisi i Polítiques Públiques, per delegació del president de la Generalitat, efectuada per la Resolució de 31 de juliol de 2015, per la qual delega determinades atribucions en distints òrgans de la Presidència, dictarà la resolució de concessió, amb la fiscalització prèvia per la Intervenció Delegada, i es publicarà en el Diari Oficial de la Comunitat Valenciana.  
5. La publicació d'aquesta resolució produirà els efectes de notificació a les persones interessades, d'acord amb el que disposen els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat en internet (www.gva.es) i en la pàgina web (www.argos.gva.es).  
  
Base onze. Drets i obligacions de la persona beneficiària  
1. El becari haurà d'estar al corrent en el compliment de les seues obligacions tributàries i davant de la Seguretat Social, tot això amb anterioritat a dictar-se la proposta de resolució de concessió de la beca, de conformitat amb el que estableix l'article 14.1.e de la Llei 38/2003, General de Subvencions, i a aquest efecte s'autoritza expressament l'Administració per a la seua obtenció directa en subscriure el model de sol·licitud.  
2. La persona beneficiària de la beca està obligada a incorporar-se al departament que se li indique en el termini establit, a realitzar l'activitat que ha motivat la concessió durant el període de gaudi, i a guardar el secret i confidencialitat deguts dels assumptes en què intervinga, així com a complir les obligacions establides tant en l'article 14 de la Llei General de Subvencions com en la mateixa convocatòria.  
  
3. La persona beneficiària està obligada a acceptar la concessió de la beca i renunciar a qualsevol altra beca coetània que es gaudisca.  
4. Durant el període de gaudi de la beca, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part del tutor o tutora de l'òrgan que exerceix la tutela.  
5. Mitjançant l'acceptació de les bases de la convocatòria els becaris cedeixen gratuïtament i de forma indefinida els resultats que s'obtinguen com a conseqüència del desenvolupament de les beques, així com la memòria final, si pertoca, a l'entitat concedent de la beca, que es reserva el dret de publicar-los i utilitzar-los, llevat que les bases de la convocatòria, raonadament, o la normativa aplicable en determinades matèries disposen una altra cosa.  
6. Una vegada finalitzat el termini de duració de la beca, i amb l'informe favorable del tutor o tutora, s'expedirà el certificat d'aptitud i aprofitament corresponent a favor del becari o becària.  
  
Base dotze. Obligacions de l'entitat concedent  
Són obligacions de la Presidència de la Generalitat, en relació amb les beques concedides d'acord amb aquestes bases:  
a) Proporcionar el suport necessari i facilitar la utilització dels mitjans, instruments i equips que resulten necessaris per a l'exercici normal de l'activitat objecte d'aquesta beca.  
b) Designar un tutor o tutora que coordinarà i orientarà les activitats que han de realitzar els becaris, assignarà les funcions que han realitzar en el curs de les seues pràctiques, realitzarà el seguiment i suport necessari, resoldrà els dubtes que puguen sorgir, i avaluarà l'aprofitament d'aquells.  
c) Velar pel desenvolupament adequat del programa de formació.  
d) Expedir el certificat d'aptitud i aprofitament corresponent a favor del becari o becària, després de la finalització del termini de la beca i després de l'informe favorable del tutor o tutora.  
Base tretze. Situacions de la persona beneficiària de la beca i règim d'incompatibilitats  
1. Quan el beneficiari o beneficiària de la beca siga un empleat de la Generalitat, quedarà en la situació administrativa que siga procedent, d'acord amb la normativa corresponent en matèria de funció pública.  
  
2. Quan el beneficiari no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el departament o entitat de la Generalitat que l'atorgue.  
3. Les beques objecte d'aquesta convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del desenvolupament normal d'aquesta.  
  
Base catorze. Facultats d'interpretació i incidències  
1. El director general d'Anàlisi i Polítiques Públiques, per delegació del president de la Generalitat, efectuada per la Resolució de 31 de juliol de 2015, resoldrà tant els dubtes com els conflictes que puguen plantejar els becaris i les becàries en l'exercici de la seua funció, o les unitats administratives que els tutelen. Alhora, resoldrà les incidències que es produïsquen durant el període de gaudi de les beques amb audiència prèvia de l'interessat.  
2. La renúncia a la beca suposarà la pèrdua de tots els drets inherents a aquesta i, per tant, el seu import deixarà de percebre's a partir d'aquest moment.  
3. En cas de produir-se alguna renúncia a la beca concedida, el director general d'Anàlisi i Polítiques Públiques, per delegació del president de la Generalitat, efectuada per la Resolució de 31 de juliol de 2015, procedirà a cobrir les vacants que puguen produir-se, servint-se per a això de la borsa de reserva que resulte del procediment de selecció efectuat prèviament i en l'ordre que s'hi ha establit.  
4. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput. Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
  
Base quinze. Pèrdua del dret al cobrament i reintegrament  
1. Es produirà la pèrdua del dret al cobrament total o parcial de la beca en el supòsit de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.  
2. Serà procedent el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
a) Quan es destine la quantitat percebuda a altres fins diferents al fi de l'ajuda.  
b) Quan s'incórrega en algun dels casos d'incompatibilitat de la beca establits en la base dotze.  
3. En la tramitació dels procediments es garantirà en tot cas el dret d'audiència a la persona interessada.